《过平泉铺》
宋代·李复

去家十日九有雨，林间怒鸠犹逐妇。
村店泥深昼闭门，系马临河自炊黍。
生桑烟重不供爨，粗粝如沙聊把筋。
推盘急起却问程，黄昏更望山颠戍。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。